На основу члана 19 и 20 Закона о јавној својини (Службени гласник РС број 72/2011, 88/2013, 105/2014, 104/2016 – др. закон, 108/2016 , 113/2017, 95/18), члана 63 став 1. тачка 16 Статута града Врања ( Службени гласник града Врања број 37/18), члана 61 Пословника о раду Градског већа ( Службени гласник града Врања број 20/16), Градско веће града Врања на седници одржаној дана 03.04.2019. године, донело је:

**Одлуку о уступању права коришћења**

**непокретности Јавној Установи Народни музеј Врање**

**Члан 1**

 **Уступа се** на коришћење, на неодређено време, Јавној установи „Народни музеј“ Врање, непокретно културно добро у својини града Врања, и то: зграда - Прибојчићева кућа, укупне површине 78 м2, која се налази на катастарској парцели број 6680/1 КО Врање 1 ( површине 289м2), у улици Оца Јустина Поповића, без права располагања и отуђења.

**Члан 2**

Јавна установа Народни музеј Врање, у обавези је да :

- културно добро из члана 1 ове Одлуке, користи на начин који је у складу са Законом о културним добрима;

-чува и одржава култрно добро и спроводи утврђене мере заштите;

-неодложно обавештава Завод за заштиту споменика у Нишу, о свим правним и физичким променама насталим у вези са културним добром;

-обезбеди доступност култрног добра јавности.

**Члан 3**

Међусобна права и обавезе између Града Врања и Јавне установе Народни музеј Врање Врање, биће регулисана уговором, који ће у име Града закључити градоначелник.

**Образложење**

Правни основ за доношење овог Решења, садржан је у одредбама Закона о јавној својини (Службени гласник РС број 72/2011, 88/2013, 105/2014, 104/2016 – др. закон, 108/2016, 113/2017 и 95/18), којима је у члану 19 ставу 1 тачки 3 прописано да су корисници ствари у јавној својини, јавна предузећа, друштва капитала чији је оснивач Република Србија, аутономна покрајина и јединица локалне самоуправе, као и њихова зависна друштва, на основу уговора закљученог, на основу акта надлежног органа, а којим нису пренете у својину тог јавног предузећа, односно друштва.

Одредбама члана 63 става 1 тачке 16 Статута града Врања ( Службени гласник града Врања број 37/18), прописано је да Градско веће одлучује о давању на коришћење ствари у јавној својини Града, осим за непокретности за које је законом или другим прописима другачије одређено.

Јавна установа Народни музеј Врање обратила се захтевом за давање сагласности за коришћење пословног простора број 184, те је Градско веће разматрало овај захтев, утврдило да је исти основан, а имајући у обзир напред наведену законску регулативу, као и то да да је Јавна установа Народни музеј Врање, установа чији је оснивач Града Врање, овом Одлуком Град Врање уступа на коришћење пословни простор овој установи ради несметаног обављања послова из своје надлежности.

Одлука је коначна.

**ГРАДСКО ВЕЋЕ ГРАДА ВРАЊА**

 **Дана:03.04.2019. године, број:06-72/2019-04**

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић,с.р**

Тачност преписа оверава Секретар Градског већа

 Јелена Пејковић

**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-72//1/2019-04**

**Дана: 03.04.2019. године**

**В р а њ е**

**ул. Краља Милана број 1**

На основу члана 22, 38 став 4 и члана 61. Пословника Градског већа града Врања („Сл. гласник града Врања, број: 20/2016), Градско веће града Врања на седници одржаној 03.04.2019. године, разматрало је захтев Јавне установе Народни музеј Врање за давање сагласности за учешће на конкурсима и донело следећи

***З А К Љ У Ч А К***

**ДАЈЕ СЕ сагласност** Јавној установи Народни музеј Врање, да у својству корисника непокретног културног добра - Прибојчићеве куће, укупне површине 78 м2 на катастарској парцели број 6680/1 КО Врање 1, а која представља јавну својину града Врања, може учествовати на конкурсу који је расписало Министарство трговине, туризма и телекомуникације, а које се односи на манифестациони туризам и инфраструктуру.

**Закључак доставити**: Јавној установи Народни музеј Врање и Писарници.

  **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић,с.р.**

Тачност преписа оверава Секретар Градског већа

 Јелена Пејковић

На основу члана 22, члана 38. став 4. и члана 61. и 63. Пословника Градског већа града Врања („Службени гласник града Врања“, број 20/2016), Градско веће града Врања, на ванредној седници одржаној дана 03.04.2019.године, донело је

**Р Е Ш Е Њ Е**

**О ОБРАЗОВАЊУ ОРГАНИЗАЦИОНОГ ОДБОРА ЗА ОБЕЛЕЖАВАЊЕ ГРАДСКЕ СЛАВЕ ГРАДА ВРАЊА „СВЕТА ТРОЈИЦА“ И**

**СЛАВЕ СУРДУЛИЧКИХ МУЧЕНИКА**

**Члан 1.**

 Образује се Организациони одбор за реализацију Програма прославе обележавања Градске славе града Врања и славе Сурдуличких мученика, у саставу:

 председник,

 **др Слободан Миленковић**, градоначелник Врања.

 заменик председника,

 **др Дејан Тричковић**, председник Скупштине града,

 секретар,

 **Ирена Јовановић,** заменик секретара Скупштине,

 чланови,

1. **Ненад Антић,** заменик градоначелника,
2. **Зорица Јовић**, члан Градског већа,
3. **Ненад Ђорђевић,** члан Градског већа,
4. **Ненад Величковић,** помоћник градоначелника,
5. **Небојша Зупанчић,** члан Градског већа,
6. **Нела Цветковић**, представник Јавног комуналног предузећа Комрад,
7. **Игор Живковић**, начелник Полицијске управе Врање,
8. **представник** Одељења саобраћајне полиције града Врања,
9. **пуковник Слободан Стопа**, командант 4.бригаде Копнене Војске,
10. **отац Методије Марковић,**представник Епархије Врањске**,**
11. **Братислав Антић,** председник Спортског савеза града Врања,
12. **Стефан Филиповић,** представник Канцеларије за младе,
13. **Отац Далибор Томић,** Сурдулица,
14. **Смиља Антић,** Кабинет градоначелника
15. **Вида Стојановић,** самостални саветник за културу и информисање,

**Члан 2.**

Задатак Организационог одбора је да предузме све потребне мере и активности ради реализације Програма прославе обележавања Градске славе града Врања и славе Сурдуличких мученика.

**Члан 3.**

Мандат Организационог одбора траје до завршетка прославе Програма прославе обележавања Градске славе града Врања и славе Сурдуличких мученика.

**Члан 4.**

Решење ступа на снагу даном доношења.

Решење објавити у „Службеном гласнику града Врања“.

 **ГРАДСКО ВЕЋЕ ГРАДА ВРАЊА,**

 **дана:03.04.2019. године, број: 06-72/2/2019-04.**

 **ПРЕДСЕДНИК**

 **ГРАДСКОГ ВЕЋА,**

 **др Слбодан Миленковић**